ai4bharat/Pralekha huggingface dataset:
கப்பல் போக்குவரத்து அமைச்சகம்
கொச்சின் துறைமுக கழகத்தில் 15 நாள் தூய்மைப் பணி
கொச்சின் துறைமுக கழகத்தில், 15 நாள் தூய்மைப்பணி, அனைத்து துறைகளிலும் உறுதிமொழி வாசிப்புடன் தொடங்கப்பட்டது. துறைமுகப் பகுதிகளில் சுத்தப்படுத்தும் பணிகளும் தொடங்கப்பட்டன. இந்த 15 நாள் தூய்மை பணியில், வேலை செய்யும் இடங்கள், வளாகங்கள், துறைமுகப் பகுதியில் உள்ள பொது இடங்களை சுத்தப்படுத்த திட்டமிடப்பட்டுள்ளன.
இந்த 15 நாள் தூய்மை பணியில், அனைத்து துறை தலைவர்களும், பல நிகழ்ச்சிகளுக்கு தலைமை தாங்குவர். துறைமுகக் கழக கேந்திரியா வித்யாலயா பள்ளி மாணவர்களுக்கான போட்டிகளும் திட்டமிடப்பட்டுள்ளன. அலுவலகங்களுக்கு மாற்றுத்திறனாளிகள் செல்லும் வசதிகளை ஏற்படுத்தும் குறும்படப் போட்டி மற்றும் போஸ்டர் வடிவமைப்பு போட்டி நடத்தப்படவுள்ளன. அனைத்து நடவடிக்கைகளும், கொவிட்-19 கட்டுப்பாட்டு நெறிமுறைகளை பின்பற்றி மேற்கொள்ளப்படுகின்றன.
ஆயுஷ்
வடகிழக்கு மாநிலங்களின் முன்னணி அரசு மருத்துவமனைகளில் ஒருங்கிணைந்த ஆயுஷ் மருத்துவத் துறைகள் அமைக்கப்பட வேண்டும்: மத்திய அமைச்சர் திரு சர்பானந்தா சோனோவால்
நாட்டின் வடகிழக்கு மாநிலங்களில் ஆயுஷ் சிகிச்சை முறைகள் தொடர்பான ஆய்வுக் கூட்டத்தை மத்திய ஆயுஷ் துறை அமைச்சர் திரு சர்பானந்தா சோனோவால் மற்றும் அசாம் முதலமைச்சர் திரு ஹிமந்தா பிஸ்வா சர்மா ஆகியோர் நேற்று  குவஹாத்தியில் தொடங்கி வைத்தனர். இந்த நிகழ்ச்சியில் அசாம், அருணாச்சலப் பிரதேசம், மணிப்பூர், மிசோரம், சிக்கிம், திரிபுரா ஆகிய மாநிலங்களின் சுகாதார அமைச்சர்களும், மேகாலயா, நாகாலாந்து மற்றும் அந்தப் பகுதியின் பிற மாநிலங்களைச் சேர்ந்த மூத்த அதிகாரிகளும் கலந்து கொண்டனர். மத்திய ஆயுஷ் துறை இணை அமைச்சர் திரு மகேந்திரபாய் முஞ்சபாரா, ஆயுஷ் அமைச்சகத்தின் செயலாளர் திரு வைத்யா ராஜேஷ் கோடேச்சா, ஆயுஷ் அமைச்சகம் மற்றும் மாநில அரசுகளின் பிற மூத்த அதிகாரிகளும் இதில் கலந்து கொண்டனர்.
இந்த மாநிலங்களில் செயல்படுத்தப்படும் ஆயுஷ் மருத்துவத் திட்டங்களின் முன்னேற்றம் குறித்து விரிவாக இதில் ஆலோசிக்கப்பட்டது. நிகழ்ச்சியில் பேசிய அமைச்சர் திரு சர்பானந்தா சோனோவால், நமது அழகான இமயமலைப் பகுதியில் பாரம்பரிய மருத்துவ முறையின் முக்கியத்துவம் கணிசமாக உயர்ந்துள்ளது என்றார். பிரதமர் திரு. நரேந்திர மோடியின் தொலைநோக்குப் பார்வை கொண்ட தலைமையின் கீழ், மக்களின் வாழ்க்கைத் தரத்தை வளப்படுத்துவதற்காக பாரம்பரிய மருத்துவ முறையின் நன்மைகளைப் பயன்படுத்துவதில் இந்தியா குறிப்பிடத்தக்க முன்னேற்றத்தை அடைந்துள்ளது என்று அவர் தெரிவித்தார். பிரதமரின் வழிகாட்டுதலின் கீழ், 19 எய்ம்ஸ் மருத்துவமனைகளில் இது தொடர்பான துறைகள் அமைக்கப்பட்டுள்ளதாக அவர் தெரிவித்தார். அதே போல வடகிழக்கு மாநிலங்களின் முன்னணி அரசு மருத்துவமனைகளில் ஒருங்கிணைந்த ஆயுஷ் துறையை அமைப்பதற்கான சாத்தியக்கூறுகளை ஆராயுமாறும் திரு சர்பானந்த சோனோவால் கேட்டுக் கொண்டார்.
----
ANU/AP/PLM/DL
(Visitor Counter : 53
மத்திய அமைச்சரவை
கீழமை நீதிமன்றங்களுக்கான இரண்டாவது நீதித்துறை தேசிய ஊதியக் குழு அமைக்க மத்திய அமைச்சரவைக் குழு ஒப்புதல்
நாட்டில் கீழமை நீதிமன்றங்களுக்கு இரண்டாவது நீதித்துறை ஊதியக் குழுவை  அமைப்பதற்கு பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் குழுக் கூட்டத்தில் ஒப்புதல் அளிக்கப்பட்டது.
இந்திய உச்ச நீதிமன்றத்தின் ஓய்வுபெற்ற நீதிபதி திரு. பி. வெங்கடராம ரெட்டி தலைமையில் இந்த ஊதியக் குழு அமைக்கப்படும். கேரள உயர் நீதிமன்றத்தின் முன்னாள் நீதிபதி திரு. ஆர். பசந்த் அதன் உறுப்பினராக இருப்பார்.
இந்த ஊதியக் குழு மாநில அரசுகளுக்கு 18 மாதங்களில் தனது பரிந்துரைகளை அளிக்கும்.
மாநிலங்களிலும் யூனியன் பிரதேசங்களிலும் உள்ள நீதிபதிகளின் தற்போதைய ஊதிய விகித முறை, பணி குறித்த நிலைகள் ஆகியவற்றை இந்தக் குழு ஆராயும்.
நாட்டி்ல் கீழமை நீதிமன்றங்களின் நீதிபதிகளின் ஊதிய விகித முறை, இதர படிகளை நிர்ணயிப்பதற்கான சில கோட்பாடுகளை வகுக்க இந்த ஊதியக் குழு உத்தேசித்துள்ளது. மேலும், நீதிபதிகளின் பணி நடைமுறை, பணி நிலைமை, பணிச்சூழல் மற்றும் ஊதியத்துடன் நீதிபதிகளுக்குக் கிடைக்கும் பல்வேறு படிகள், பலன்கள் ஆகியவற்றையும் ஆராயும். அவற்றைச் சீராக்குவது, எளிமைப்படுத்துவது குறித்தும் யோசனைகள் தெரிவிக்கும்.
ஊதியக் குழுவின் பணிகளைச் செயல்படுத்துவதற்குத் தேவையான நடத்தை விதிகள், நடைமுறைகள் ஆகியவற்றையும் ஊதியக் குழுவே வகுக்கும். நாடு முழுவதும் நீதிபதிகளுக்கு ஒரே சீரான ஊதிய விகிதம், பணி நிலமைகளை அமைப்பதற்கு ஊதியக் குழு திட்டமிட்டுள்ளது.
நீதித்துறை நிர்வாகத்தில் திறமைமையை மேம்படுத்துவது, நீதித்துறையின் பலத்தை மேம்படுத்துவது ஆகியவற்றுக்கு இந்த ஊதியக் குழுவின் பரிந்துரைகள் பெரிதும் துணைபுரியும். அத்துடன், முந்தைய ஊதியக் குழு பரிந்துரைகளைச் செயல்படுத்தியதில் நேர்ந்த குறைபாடுகளை நீக்கவும் இந்தப் பரிந்துரைகள் உதவும்.
சமூக நிதி மற்றும் அதிகாரமளித்தல் அமைச்சகம்
மும்பையில் நாளை மாற்றுத்திறனாளிகளுக்கான உதவி பொருட்கள் வழங்கப்படுகின்றன
மாற்றுத் திறனாளிகளுக்கு உதவிகள் மற்றும் உதவி உபகரணங்கள் வழங்கும் நிகழ்ச்சி வடகிழக்கு மும்பையில் உள்ள ராமானந்த் ஆர்யா டி.ஏ.வி கல்லூரியில் டிசம்பர் 24ம் தேதி நடைபெறுகிறது. இந்நிகழ்ச்சியை சமூக நீதி மற்றும் அதிகாரம் அளித்தல் அமைச்சகத்தின் கீழ் உள்ள மாற்றுத் திறனாளிகள் மேம்பாட்டுத்துறை நடத்துகிறது.
ஏற்கனவே அடையாளம் காணப்பட்ட 1,416 பேருக்கு ரூ.1.34 கோடி மதிப்பில் 2,588 உதவிகள் மற்றும் உதவி உபகரணங்கள் வழங்கப்படவுள்ளன.
இந்நிகழ்ச்சியில் மத்திய சமூக நீதி மற்றும் அதிகாரம் அளித்தல் துறை இணை அமைச்சர் திரு. ராம்தாஸ் அதவாலே கலந்து கொள்கிறார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1784611
பிரதமர் அலுவலகம்
காந்தி ஜெயந்தி அன்று காந்தி ஸ்மிருதியில் நடைபெற்ற வழிபாட்டுக் கூட்டத்தில் பிரதமர் கலந்து கொண்டார்
மகாத்மா காந்தியின் 150-வது பிறந்த நாளை ஒட்டி புதுதில்லியில் நடைபெற்ற பிரார்த்தனை கூட்டம் ஒன்றில் கலந்து கொண்ட பிரதமர் திரு நரேந்திர மோடி, காந்தி ஸ்மிருதியில் அண்ணலுக்கு அஞ்சலி செலுத்தினார்.
பிரதமர் அலுவலகம்
மைகவ் ஏழு வருடங்களை நிறைவு செய்ததை ஒட்டி தன்னார்வலர்கள் மற்றும் பங்காற்பாளர்களுக்கு பிரதமர் பாராட்டு
மைகவ் தளத்தை தங்களது பங்களிப்பு மூலம் மெருகேற்றிய அனைத்து தன்னார்வலர்கள் மற்றும் பங்காற்பாளர்களுக்கு பிரதமர் திரு நரேந்திர மோடி பாராட்டு தெரிவித்தார்.
மைகவ் இந்தியாவின் டிவிட்டர் பதிவு ஒன்றுக்கு பதிலளித்த பிரதமர், “அனைவரும் பங்கு பெறும் ஆட்சி முறைக்கும், நமது இளைஞர் சக்திக்கு குரல் கொடுப்பதற்குமான சிறப்பான உதாரணமாக மைகவ் உயர்ந்து நிற்கிறது.
#7YearsOfMyGov  நாம் இன்று குறிக்கும் போது, மைகவ் தளத்தை தங்களது பங்களிப்பு மூலம் மெருகேற்றிய அனைத்து தன்னார்வலர்கள் மற்றும் பங்காற்பாளர்களை நான் பாராட்டுகிறேன்,” என்று தெரிவித்தார்.
-----
(
குடியரசுத் தலைவர் செயலகம்
இந்திய வருவாய் பணி  தகுதிகாண் பருவ அதிகாரிகள் குடியரசுத் தலைவரைச் சந்தித்தனர்
இந்திய வருவாய் பணி  யின் 68-ஆம் தொகுப்பைச் சேர்ந்த தகுதிகாண் பருவ அதிகாரிகள் குடியரசுத் தலைவர் திரு ராம் நாத் கோவிந்தை குடியரசுத் தலைவர் மாளிகையில் சந்தித்தனர்.
இந்த அதிகாரிகளிடம் பேசிய குடியரசுத் தலைவர், பன்னெடுங் காலமாக வரிகள்தான் ஆளுகையின் அடித்தளமாக அமைந்துள்ளன என்று குறிப்பிட்டார்.பழங்காலத்தில் மன்னர்களும் ஆட்சியாளர்களும் அவர்களது வரி முறையைக் கொண்டே மதிப்பிடப்பட்டனர். நாட்டின் வரி அமைப்பு நியாயமாகவும், திறம்பட்டதாகவும், நேர்மையாகவும், சமத்துவ தன்மை கொண்டதாகவும் இருக்க வேண்டும். கிராமப்புற, நகர்ப்புற பகுதிகளில் உள்கட்டமைப்பு வசதிகளை உருவாக்குதல், பள்ளிகள், மருத்துவமனைகள், பாதுகாப்பு கட்டமைப்புகள் போன்ற தேசிய மேம்பாட்டின் பல்வேறு அம்சங்களுக்கு நிதி திரட்டுவதற்கான வரி ஆதாரங்களை உறுதி செய்வது இந்திய வருவாய் பணி அதிகாரிகளின் முக்கிய கடமையாகும். இந்த அதிகாரிகள் தங்கள் கடமைகளை நிறைவேற்றும் போது நேர்மையாக சட்டத்திற்கு உட்பட்டு, வரி செலுத்துவோரை ஊக்குவிக்கும் விதமாகவும், வரி செலுத்துவோருக்கு எவ்வித இன்னலும் ஏற்படாத வகையிலும் செயல்பட வேண்டும் என்று குடியரசுத் தலைவர் கூறினார்.
கடந்த ஆண்டு அரசு பொருட்கள் மற்றும் சேவைகள் வரி ஜிஎஸ்டியை அறிமுகம் செய்தது என்று குறிப்பிட்ட குடியரசுத் தலைவர், நாடு இதுவரை பார்த்த வரிகளில் இதுவே மிகவும் விரிவான சீர்திருத்த வரிமுறை என்றும் கூறினார். இந்த பெரிய சீர்திருத்தத்தை நாடெங்கும் சிறப்பாக அமல்படுத்துவது இந்திய வருவாய் சேவை  அதிகாரிகளின் கடமையாகும் என்ற அவர், புதிய வரிமுறை குறித்து வரி செலுத்துவோருக்கு நன்கு எடுத்துரைக்க வேண்டும் என்றும் கேட்டுக் கொண்டார். ஜிஎஸ்டி வரிமுறை வெற்றிகரமாக செயல்படுத்தப்பட்டு, நாட்டின் பொருளாதாரத்திற்கும், நேர்மையாக வரி செலுத்துவோருக்கும் நன்மை அளித்திருப்பது மிகவும் திருப்தியளிக்கும் விஷயம் என்றும் குடியரசுத் தலைவர் தெரிவித்தார்.
குடியரசுத் தலைவரின் முழு உரைக்கு www.pib.nic.in என்ற வலைதளத்தை பார்க்கவும்.
வணிகம் மற்றும் தொழில்துறை அமைச்சகம்
கொவிட்-19 பெருந்தொற்று கட்டுப்பாட்டின் போது கொள்முதல் விதிகளில் தளர்வுகள்
கொவிட்-19 உலகளாவிய பெருந்தொற்று கட்டுப்பாட்டுக்கு தேவைப்படும் பொருட்களுக்கான பொது கொள்முதலை, பொது கொள்முதல்  உத்தரவு, 2017-ல் இருந்து இந்திய அரசு விலக்களித்துள்ளது.
வர்த்தகம் மற்றும் தொழில்துறை அமைச்சகத்தின், தொழில் மற்றும் உள்நாட்டு வர்த்தக ஊக்குவிப்பு துறையால் வெளியிடப்பட்டுள்ள இந்த உத்தரவு, மேற்கண்ட விலக்கு 2021 செப்டம்பர் 30 வரை அமலில் இருக்கும் என்று கூறுகிறது.
பிரதமர் அலுவலகம்
மிசோரம் மாநிலத்தில் கல்குவாரி விபத்தில் நேரிட்ட உயிரிழப்புகளுக்கு பிரதமர் இரங்கல்
உயிரிழந்தோர் குடும்பங்களுக்கு பிரதமர் தேசிய நிவாரண நிதியிலிருந்து இழப்பீடு அறிவிப்பு
மிசோரம் மாநிலத்தில் கல்குவாரி சரிந்து ஏற்பட்ட விபத்தில் உயிரிழந்தவர்களுக்கு பிரதமர் திரு.நரேந்திர மோடி ஆழ்ந்த இரங்கலைத் தெரிவித்துள்ளார். உயிரிழந்தோர் குடும்பங்களுக்கு பிரதமர் தேசிய நிவாரண நிதியிலிருந்து இழப்பீடு வழங்கப்படும் என திரு.மோடி அறிவித்துள்ளார்.
இதுகுறித்து பிரதமர் அலுவலகம் வெளியிட்டுள்ள ட்விட்டர் பதிவில் கூறியிருப்பதாவது,
“மிசோரமின் கல்குவாரியில் ஏற்பட்ட துயரமான விபத்தில் உயிரிழந்தவர்களின் உறவினர்களுக்கு எனது ஆழ்ந்த இரங்கலைத் தெரிவித்து கொள்கிறேன். உயிரிழந்தோர் குடும்பங்களுக்கு பிரதமர் தேசிய நிவாரண நிதியிலிருந்து தலா ரூ.2 லட்சம் இழப்பீடு வழங்கப்படும். காயமடைந்தவர்களுக்கு ரூ.50,000 வழங்கப்படும் - பிரதமர்”
பாதுகாப்பு அமைச்சகம்
இந்தியக் கடற்படைக்கு உள்நாட்டில் தயாரான அதி நவீன ரோந்துக் கப்பல்களை வாங்கப் பாதுகாப்பு கொள்முதல் கவுன்சில் ஒப்புதல்
இந்தியக் கடற்படைக்கு உள்நாட்டிலேயே வடிவமைத்து தயாரிக்கப்பட்ட அடுத்த தலைமுறை கடல் ரோந்துக் கப்பல்கள்  என அழைக்கப்படும் நவீன ரக ரோந்துக் கப்பல்களைக் கொள்முதல் செய்வதற்கு மத்திய பாதுகாப்பு கொள்முதல் கவுன்சில்  ஒப்புதல் அளித்துள்ளது. இதன்படி மொத்தம் ரூ. 4,941 கோடி மதிப்பில் ஆறு கப்பல்கள் வாங்கப்படும். பாதுகாப்பு அமைச்சர் திருமதி. நிர்மலா சீதாராமன் தலைமையில் தில்லியில் இன்று  கூடிய பாதுகாப்பு கொள்முதல் கவுன்சில் கூட்டத்தில் இதற்கான ஒப்புதல் அளிக்கப்பட்டது.
பாதுகாப்பு அமைச்சகம்
இராணுவத் தலைமை தளபதி வடகிழக்கில் பாதுகாப்பு சூழலையும், ஆயத்த நிலையையும் ஆய்வு செய்கிறார்
அருணாச்சலப் பிரதேசத்தின் வடக்கு எல்லைகளில், பாதுகாப்பு சூழலையும், ஆயத்த நிலையையும் ஆய்வு செய்வதற்காக இந்திய இராணுவத் தலைமை ஜெனரல் எம்.எம்.நாரவனே 2021 மே 20 அன்று, இரண்டு நாள் பயணமாக நாகாலாந்தில் உள்ள திமாபூருக்கு சென்றுள்ளார்.
அவருக்கு, திமாபூரில் உள்ள தலைமையகத்தில், வடக்கு எல்லைகளில் நிலவும் நிலைமை மற்றும் செயல்பாட்டுத் தயார்நிலை குறித்து லெப்டினன்ட் ஜெனரல் ஜான்சன் மேத்யூவும், பிற அதிகாரிகளும், தளபதிகளும் விளக்கினார்.
சிறந்த விழிப்புணர்வுடன் இருப்பதாக அனைத்து அணிகளையும் பாராட்டிய இராணுவத் தலைமை ஜெனரல் எம்.எம்.நாரவனே, தொடர்ந்து விழிப்புடன் இருக்குமாறும், கட்டுப்பாட்டு எல்லையில் செயல்பாடுகளை தொடர்ந்து கண்காணிக்குமாறு அவர்களுக்கு அறிவுறுத்தினார்.
இராணுவத் தலைவர் இன்று  புதுடெல்லிக்குத் திரும்புகிறார்.
உள்துறை அமைச்சகம்
மேற்குவங்கத்தில் நிவாரணம் மற்றும் சீரமைப்புப் பணிகளின் முன்னேற்றம் குறித்து மத்திய அரசு ஆய்வு.
மேற்குவங்கத்தில் உம்பான் சூறாவளி புயல் தாக்குதலில் பாதிக்கப்பட்ட பகுதிகளில் நிவாரண மற்றும் சீரமைப்பு நடவடிக்கைகளைத் தொடர்ந்து ஒருங்கிணைத்து வரும், மத்திய அமைச்சரவைச் செயலர் திரு ராஜீவ் கௌபா தலைமையிலான தேசிய நெருக்கடி நிலை மேலாண்மைக் கமிட்டி  நான்காவது முறையாக இன்று கூடியது.
மேற்குவங்கத்தில் சூறாவளியால் பாதிக்கப்பட்ட பகுதிகளை விமானத்தில் இருந்து பார்வையிட்ட பிறகு பிரதமர் திரு மோடி அறிவித்தபடி ரூ.1000 கோடி உதவித் தொகை ஏற்கெனவே மாநிலத்துக்கு ஒதுக்கீடு செய்யப்பட்டுள்ளது.
நிவாரண மற்றும் சீரமைப்புப் பணிகளுக்கு உதவியமைக்காக மத்திய அரசுக்கு மேற்குவங்கத் தலைமைச் செயலாளர் நன்றி தெரிவித்துள்ளார். மின்சார விநியோகம், தொலைத் தொடர்பு கட்டமைப்புகளை சீரமைப்பதற்கு முன்னுரிமை அளிக்கப்பட்டுள்ளது. பெரும்பாலான பகுதிகளில் தொலைத்தொடர்பு சேவை மீண்டும் அளிக்கப்பட்டுள்ளது. உள்ளூர் மின்விநியோகக் கட்டமைப்பு சேதம் காரணமாக சில பகுதிகளில் முழுமையாக மின்சார விநியோகம் பாதிக்கப் பட்டுள்ளது. மின் கட்டமைப்பை சீர் செய்யும் பணிகளில், அருகில் உள்ள மாநிலங்களில் இருந்து வந்துள்ள குழுக்களும், மத்திய அரசின் குழுக்களும் ஈடுபட்டுள்ளன.
சாலைகளை சீர் செய்வதற்கு தேசிய பேரிடர் நிவாரணக் குழு மற்றும் மாநில பேரிடர் நிவாரணக் குழுக்களுடன் உதவி செய்வதற்கு கொல்கத்தாவுக்கு ராணுவ குழுக்களும் சென்றுள்ளன.
சீரமைப்பு நடவடிக்கைகளில் ஏற்பட்டுள்ள முன்னேற்றங்களைக் கேட்டறிந்த அமைச்சரவைச் செயலாளர், மின்சார விநியோகம், தொலைத்தொடர்பு சேவைகள், குடிநீர் விநியோகம் ஆகியவை முன்னுரிமை அடிப்படையில் விரைந்து சீர் செய்யப்பட வேண்டும் என்று கேட்டுக் கொண்டார். மாநிலத்துக்கு வேறு எந்த உதவி தேவைப்பட்டாலும், அவற்றை வழங்க மத்திய ஏஜென்சிகள் தயாராக உள்ளதாக அவர் தெரிவித்தார். மாநிலத்திடம் இருந்து கோரிக்கை வந்தால் உதவி செய்வதற்காக, போதிய அளவுக்கு உணவு தானியங்கள் கையிருப்பில் உள்ளதாகவும் அவர் குறிப்பிட்டார். சூறாவளியால் ஏற்பட்டுள்ள சேதாரங்களை மதிப்பிட மத்திய உள்துறை அமைச்சகம் விரைவில் மத்திய குழுவை அனுப்பும் என்றும் அவர் கூறினார்.
வேறு ஏதும் தேவைகள் இருந்தால் அவற்றை மேற்குவங்க அரசு குறிப்பிடலாம் என்று கூறிய அமைச்சரவைச் செயலாளர், மத்திய அமைச்சகங்கள் / ஏஜென்சிகள் மாநில அரசுகளுடன் நெருக்கமாக ஒத்துழைத்து, தேவையான அனைத்து உதவிகளையும் விரைந்து வழங்க வேண்டும் என்று அறிவுறுத்தினார்.
என்.சி.எம்.சி. கூட்டத்தில் காணொளி மூலம் மேற்குவங்கத் தலைமைச் செயலாளரும் கலந்து கொண்டார். உள்துறை, மின்சாரம், தொலைத்தொடர்பு, உணவு, பொது விநியோகம், சுகாதாரம், குடிநீர் வழங்கல், கழிவுநீர் அகற்றல் அமைச்சகங்களின் மூத்த அதிகாரிகள், HQ IDS, NDMA மற்றும் NDRF மூத்த அதிகாரிகளும் இந்தக் கூட்டத்தில் கலந்து கொண்டனர்.
(
புவி அறிவியல் அமைச்சகம்
வங்க கடலில் குறைந்த காற்றழுத்தம்; அடுத்த 24 மணி நேரத்தில் தீவிரமடைய வாய்ப்பு
இந்திய வானியை மையம் புயல் எச்சரிக்கை பிரிவு விடுத்துள்ள தகவல்:
செயற்கை கோள் மற்றும் வானிலை கண்காணிப்பு மையங்கள் சமீபத்தில் எடுத்த படங்கள் மற்றும் கண்காணிப்பு தகவல்கள் படி, கிழக்கு மத்திய மற்றும் அதனையொட்டிய தென்கிழக்கு வங்க கடல் பகுதியில் நேற்று உருவாகிய குறைந்த காற்றழுத்தம், மேற்கு மத்திய வங்க கடல் பகுதியில், விசாகப்பட்டினத்துக்கு  தெற்கு மற்றும் தென்மேற்கே 430 கி.மீ தொலைவில், இன்று காலை  5.30 மணியளவில் ஆழ்ந்த காற்றழுத்த பகுதியாக உருவாகியுள்ளது. இது அடுத்த 24 மணிநேரத்தில் மேலும் தீவிரமடைந்து ஆழ்ந்த காற்றழுத்த தாழ்வு பகுதியாக மாற வாய்ப்புள்ளது.
இது மேற்கு - வடமேற்கு நோக்கி நகர்ந்து வடக்கு ஆந்திர பிரதேசம் கடற்கரை பகுதியில் நரசாபூர் மற்றும் விசாகப்பட்டினம் இடையே 2020, அக்டோபர் 12ம் தேதி இரவு கடக்கும் எனத் தெரிகிறது.
எச்சரிக்கை:
 மழைபொழிவு எச்சரிக்கை
ஆந்திர பிரதேசம், தெலங்கானா, ராயலசீமா, கர்நாடகா, மராத்வாடா, தெற்கு ஒடிசா, மற்றும் தெற்கு சட்டீஸ்கர் பகுதிகளில் லேசானது முதல் மிதமான மழையும், ஆந்திர பிரதேசம், தெலங்கானா, ராயலசீமா மற்றும் கர்நாடகாவின் உள் பகுதிகளில் ஒரு சில இடங்களில் இன்று  கன மழை முதல் மிக கன மழை பெய்யும் வாய்ப்புள்ளது.
 காற்று எச்சரிக்கை
மேற்கு மத்திய மற்றும் அதனையொட்டியுள்ள வங்க கடல் பகுதியில் இன்று மணிக்கு 45 முதல் 65 கி.மீ வேகத்தில் காற்று வீசும். ஒடிசா, ஆந்திரா, தமிழ்நாடு, புதுச்சேரி கடல் பகுதியில் இன்று மணிக்கு 40 முதல் 60 கி.மீ வேகத்தில் காற்றும் வீசும்.
 கடல் நிலவரம்
மேற்கு மத்திய மற்றும் அதனையொட்டியுள்ள வடமேற்கு வங்க கடல் பகுதிகள், ஒடிசா, ஆந்திரா, தமிழகம் மற்றும் புதுச்சேரி கடலோர பகுதி, மன்னார் வளைகுடா பகுதி கொந்தளிப்பாக காணப்படும்.
 மீனவர்களுக்கான எச்சரிக்கை
மேற்கு மத்திய மற்றும் அதனையொட்டிய வடகிழக்கு மற்றும் தென் மேற்கு வங்க கடல் பகுதி, ஒடிசா, ஆந்திரா, தமிழகம் புதுச்சேரி கடல் பகுதி மற்றும் மன்னார் வளைகுடா பகுதிக்கு இன்று முதல் அடுத்த 2 நாட்களுக்கு மீனவர்கள் செல்ல வேண்டாம் என அறிவுறுத்தப்படுகின்றனர்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1663472
------
(Visitor Counter : 166
மின்னணு மற்றும் தகவல் தொழில்நுட்பம்
தொழில்நுட்பம் சார்ந்த வளர்ச்சி’ என்ற தலைப்பிலான பட்ஜெட்டிற்கு பிந்தைய இணையவழிக்கருத்தரங்கில் மத்திய மின்னணு & தகவல் தொழில்நுட்ப அமைச்சகம் பங்கேற்கிறது தொடக்க நிகழ்ச்சியில் பிரதமர் உரையாற்றுகிறார்
மத்திய பட்ஜெட் 2022-ல் நிதியமைச்சர் வெளியிட்ட அறிவிப்புகளை திறம்பட நடைமுறைப்படுத்த பல்வேறு துறைகளுக்கும் உதவும் விதமாக மத்திய அரசு தொடர் இணையவழிக் கருத்தரங்குகளை நடத்தி வருகிறது. இந்த இணையக் கருத்தரங்கில் அரசு மற்றும் தனியார் துறையைச் சார்ந்த நிபுணர்கள், கல்வியாளர்கள் மற்றும் தொழில்துறையினர் ஒரே மேடையில் பங்கேற்று பல்வேறு துறைகளிலும் பட்ஜெட்டை நடைமுறைப்படுத்துவதற்கான கருத்துக்களைத் தெரிவித்து வருகின்றனர்.
அந்த வகையில் மத்திய அரசின் முதன்மை அறிவியல் ஆலோசகர் அலுவலகம், அறிவியல் சார்ந்த மத்திய அரசின் பல்வேறு அமைச்சகங்கள் மற்றும் துறைகளுடன் இணைந்து ‘தொழில்நுட்பம் சார்ந்த வளர்ச்சி’ என்ற தலைப்பிலான இணையவழிக் கருத்தரங்கிற்கு மார்ச் 2, 2022 அன்று ஏற்பாடு செய்துள்ளது. இந்த இணையக் கருத்தரங்கின் தொடக்க அமர்வில், பிரதமர் உரையாற்ற உள்ளார். இரண்டாவது பகுதியில் நான்கு தனித்தனி தலைப்புகளில் அமர்வுகள் நடைபெற உள்ளன.
மத்திய மின்னணு மற்றும் தகவல் தொழில்நுட்பத்துறை , தொலைத்தொடர்புத்துறை , அறிவியல் மற்றும் தொழிலக ஆராய்ச்சித்துறை , மற்றும் அறிவியல் மற்றும் தொழில்நுட்பத்துறை  ஆகியவற்றின் சார்பில் நான்கு அமர்வுகள் நடைபெற உள்ளன.
‘நீடித்த வளர்ச்சிக்கு புதிய தொழில்நுட்பங்கள்’ என்ற தலைப்பிலான கருத்தரங்கிற்கு மின்னணு மற்றும் தகவல் தொழில்நுட்ப அமைச்சகம் ஏற்பாடு செய்துள்ளது. 3-வது அமர்வில் அந்தந்த துறைகளின் செயலாளர்கள் மற்றும் அமைச்சர்கள் பங்கேற்று விவாதிக்க உள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1802033
------
(Visitor Counter : 158
ஜல்சக்தி அமைச்சகம்
ராஜஸ்தானுக்கு ரூ.1,816 கோடி மதிப்பிலான குடிநீர் திட்டங்களுக்கு ஒப்புதல்
நவம்பர் 29-ந் தேதி நடந்த மாநில அளவிலான திட்ட அனுமதி குழுவில் ராஜஸ்தானுக்கு ரூ.1,816 கோடி மதிப்பிலான குடிநீர் விநியோக திட்டங்களுக்கு ஒப்புதல் வழங்கப்பட்டுள்ளது. இந்த திட்டத்தின் மூலம் மாநிலத்தின் 20 மாவட்டங்களைச் சேர்ந்த 2,348 கிராமங்களுக்கு குடிநீர் இணைப்பு வழங்கப்படும். ஊரகப்பகுதிகளில் உள்ள 3.8 லட்சம் வீடுகளுக்கு குழாய் மூலம் குடிநீர் வழங்கப்படும். நீர் மாசால் பாதிக்கப்பட்டுள்ள 16 மாவட்டங்களுக்கு தரமான குடிநீர் வழங்க முன்னுரிமை அடிப்படையில் சிறப்பு கவனம் செலுத்தப்படும்.
ஜல்ஜீவன் இயக்கத்தின் கீழ் ஊரகப்பகுதி குடிநீர் திட்டங்களுக்கு மாநில அளவிலான திட்ட அனுமதி குழுக்கள் அமைக்கப்பட்டு ஒப்புதல் வழங்கப்பட்டு வருகிறது.
கிராமப்பகுதிகளில் உள்ள ஒவ்வொரு வீட்டிற்கும் குழாய் மூலம் சுத்தமான தண்ணீரை வழங்க வேண்டும் என்ற பிரதமர் திரு. நரேந்திர மோடியின் தொலைநோக்கை உறுதி செய்யும் வகையில், ராஜஸ்தானுக்கு 2021-22- ஆண்டில் ரூ.10,180.50 கோடி மானியத்துக்கு ஒப்புதல் வழங்கப்பட்டுள்ளது. பெண்கள் மற்றும் பெண் குழந்தைகள் நீண்ட தூரம் நடந்து சென்று தண்ணீர் கொண்டு வரும் அவல நிலையைப் போக்க மத்திய அரசு, மாநிலத்தில் ஜல்ஜீவன் இயக்கத்தை அமல்படுத்துவதற்காக ரூ.2,522.03 கோடியை கடந்த ஆண்டு ஒதுக்கியது. இந்த ஆண்டு மத்திய அமைச்சர் திரு.கஜேந்திர சிங் ஷெகாவத் மத்திய ஒதுக்கீட்டை நான்கு மடங்காக அதிகரித்துள்ளார். 2024-ம் ஆண்டுக்குள் ஒவ்வொரு கிராமப்புற வீட்டிலும் குழாய் மூலம் குடிநீர் வழங்க முழு உதவி வழங்கப்படும் என மத்திய ஜல்சக்தி அமைச்சர் உறுதி அளித்துள்ளார்.
2019- ஆம் ஆண்டில் இத்திட்டம் தொடங்கப்பட்ட போது 3.23 கோடி  குழாய் இணைப்புகள் மட்டுமே வழங்கப்பட்டிருந்தன. கடந்த 27 மாதங்களில் கொவிட் பெருந்தொற்று, ஊரடங்கு இடையூறுகளுக்கிடையிலும் ஜல்ஜீவன் இயக்கம் வேகமாக செயல்படுத்தப்பட்டு 5.35 கோடி ஊரகப்பகுதி வீடுகளுக்கு குடிநீர் குழாய் இணைப்பு தரப்பட்டுள்ளது. தற்போது நாடு முழுவதும் 8.59 கோடி  இணைப்புகள் வழங்கப்பட்டுள்ளன. கோவா, தெலங்கானா. அரியானா மாநிலங்கள் மற்றும் அந்தமான் நிக்கோபார் தீவுகள், புதுச்சேரி, தாத்ரா நாகர்ஹவேலி, டையூ அண்ட் டாமன் யூனியன் பிரதேசங்களில் 100 சதவீத குடிநீர் இணைப்பு வழங்கப்பட்டுள்ளது. தற்போது 83 மாவட்டங்களில் 1.25 லட்சத்திற்கு மேற்பட்ட கிராமங்களில் ஒவ்வொரு வீட்டிலும் குழாய் மூலம் குடிநீர் பெறப்பட்டு வருகிறது.
மேலும் விவரங்களுக்கு ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1776487
இளைஞர் நலன் மற்றும் விளையாட்டு அமைச்சகம்
டாப்ஸ் மையக் குழுவில் நான்கு பேருடன் அங்கிதா ரெய்னா சேர்ப்பு, மூன்று விளையாட்டுகளுக்கு ரூபாய் 1 கோடி மதிப்புடைய நிதி முன்மொழிதல்களுக்கு ஒப்புதல்
டாப்ஸ் என்று அழைக்கப்படும் டார்கெட் ஒலிம்பிக் போடியம் ஸ்கீம் எனும் திட்டத்தில் டென்னிஸ் வீராங்கனை அங்கிதா ரெய்னா இன்று இணைத்துக் கொள்ளப்பட்டார்.
குஜராத்தில் பிறந்து வளர்ந்த அங்கிதா ரெய்னா, பெண்கள் இரட்டையர் பிரிவில் உலகின் முதல் 100 இடங்களில் ஒன்றை சமீபத்தில் பிடித்ததோடு, ஆஸ்திரேலியாவில் உள்ள பிலிப் தீவில் நடைபெற்ற சர்வதேச டென்னிஸ் சங்கத்தின் டபிள்யு டி ஏ 250 பட்டத்தையும் முதல் முறையாக வென்றார். பில்லி ஜீன் கிங் கோப்பைக்காக இந்தியாவின் சார்பில் அவர் சானியா மிர்சாவுடன் கைகோர்த்துள்ளார்.
அங்கிதா ரெய்னாவுடன், டோக்கியோ ஒலிம்பிக் தகுதி போட்டியில் சமீபத்தில் சாதனை படைத்த நான்கு விளையாட்டு வீரர்களும் டாப்ஸ் மையக் குழுவில் இணைத்துக் கொள்ளப்பட்டுள்ளனர். இவர்களில் படகுப் போட்டி வீரர்கள் அர்ஜூன் லால் ஜாட் மற்றும் அரவிந்த் சிங் ஆகியோர் டாப்ஸ் வளர்ச்சி குழுவிலிருந்து மைய குழுவுக்கு பதவி உயர்வு பெற்றுள்ளனர். மல்யுத்த வீரர்கள் சீமா பிஸ்லா மற்றும் சுமித் மாலிக் ஆகியோரும் குழுவில் இணைக்கப்பட்டுள்ளனர்.
இன்று நடைபெற்ற மிஷன் ஒலிம்பிக் மையக் கூட்டத்தில் ரூபாய் ஒரு கோடி மதிப்பிலான நிதி முன்மொழிதல்களுக்கும் ஒப்புதல் அளிக்கப்பட்டது.
சமூக நிதி மற்றும் அதிகாரமளித்தல் அமைச்சகம்
பாபா சாகேப் டாக்டர் பி.ஆர். அம்பேத்கரின் 132-வது பிறந்தநாளன்று நாடு அவருக்கு அஞ்சலி செலுத்தியது
பாரத ரத்னா பாபா சாகேப் டாக்டர் பி.ஆர். அம்பேத்கரின் 132-வது பிறந்தநாளான இன்று காலை, நாடாளுமன்ற வளாகத்தில் உள்ள சன்சாத் பவன் புல்வெளியில் உள்ள பாபா சாகேப் சிலைக்கு குடியரசுத் தலைவர் திரு ராம்நாத் கோவிந்த் மலர் தூவி மரியாதை செலுத்தினார்.
குடியரசுத் துணைத் தலைவர் திரு எம். வெங்கையா நாயுடு, பிரதமர் திரு நரேந்திர மோடி மற்றும் மக்களவைத் தலைவர் திரு ஓம் பிர்லா ஆகியோரும் இந்திய அரசியலமைப்புச் சட்டத்தின் தந்தை டாக்டர் அம்பேத்கருக்கு மலர் தூவி மரியாதை செலுத்தினர்.
மத்திய சமூக நீதி மற்றும் அதிகாரமளித்தல் துறை அமைச்சர் டாக்டர் வீரேந்திர குமார் மற்றும் மத்திய அமைச்சர்கள், உயரதிகாரிகளும் அஞ்சலி செலுத்தினர்.
சமூக நீதி மற்றும் அதிகாரமளித்தல் அமைச்சகம் இந்த நிகழ்ச்சிக்கு ஏற்பாடு செய்தது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816766
(Visitor Counter : 100
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கடந்த 5 வருடங்களில் மத்திய குடிமைப் பணித் தேர்வாணையம்  மற்றும் பணியாளர் தேர்வாணையம்  மூலம் மொத்தம் 2,46,914 பேர் தேர்தெடுக்கப்பட்டுள்ளதாக மத்திய அமைச்சர் டாக்டர் ஜிதேந்திர சிங் தெரிவித்துள்ளார்
கடந்த 5 வருடங்களில் மத்திய குடிமைப் பணி தேர்வாணையம்  மற்றும் பணியாளர் தேர்வாணையம்  மூலம் மொத்தம் 2,46,914 பேர் தேர்தெடுக்கப்பட்டுள்ளதாக மத்திய அறிவியல் மற்றும் தொழில் நுட்பம், புவி அறிவியல், பிரதமர் அலுவலகம், பணியாளர், பொதுமக்கள் குறை தீர்ப்பு, ஓய்வூதியம், அணு சக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங் தெரிவித்துள்ளார்.
மாநிலங்களவையில் இதுகுறித்து கேள்விக்கு எழுத்துப்பூர்வமாக பதில் அளித்த டாக்டர் ஜிதேந்திர சிங், ஆண்டுதோறும் அமைச்சகங்கள் மற்றும் துறைகளின் தேவைக்கேற்ப, காலிப் பணியிடங்கள் குறித்து, விளம்பரம் செய்யப்படுவதாக கூறினார். காலிப்பணியிடங்களை நிரப்புவதற்கு உரிய நடவடிக்கைகளை மேற்கொள்ளுமாறு அனைத்து அமைச்சகங்கள் மற்றும் துறைகளுக்கு ஏற்கனவே அரசு அறிவுறுத்தியுள்ளதாக தெரிவித்தார்.
மத்திய அமைச்சரவை
வர்த்தக தீர்வு ஒத்துழைப்பு குறித்து இந்தியா மற்றும் கொரியா இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
வர்த்தக தீர்வு ஒத்துழைப்பு குறித்து இந்தியா மற்றும் கொரியா இடையே சமீபத்தில் கையெழுத்திடப்பட்ட புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை செயல்பாட்டிற்குப் பிந்தைய ஒப்புதல் அளித்துள்ளது.
கொரிய அதிபர் இந்தியாவிற்கு ஜூலை, 2018ல் அரசு முறை பயணமாக இந்தியாவிற்கு வருகை தந்தபோது இந்த ஒப்பந்தம் கையெழுத்திடப்பட்டது.
இறக்குமதிமிகு குவிப்பு தவிர்ப்பு மானியம் மற்றும் எதிர் ஈடுசெய்தல் மற்றும் நலம்காப்பு நடவடிக்கைகள் போன்ற இருதரப்பின் வரத்தக உறவினை மேம்படுத்த தேவையான வரத்தக தீர்வுகளை இந்த புரிந்துணர்வு ஒப்பந்தம் ஊக்குவிக்கும்.
தொழிலாளர் மற்றும் வேலைவாய்ப்பு அமைச்சகம்
பணியில் பெண்கள் பங்களிப்பு
மத்திய புள்ளியியல் மற்றும் திட்ட அமலாக்கத்துறை அமைச்சகம் நடத்திய ஆய்வின்படி, கடந்த 2020-21 ஆம் ஆண்டில் 15 வயது மற்றும் அதற்கு மேற்பட்ட வயதினரில் ஆண்கள் 73.5 சதவீதம் பேரும், பெண்கள் 31.3 சதவீதம் பேரும் தொழிலாளர்களாக உள்ளனர்.
12.07.2022-ன்படி, இ-ஷ்ரம் இணையதளத்தில் பதிவு செய்துள்ள அமைப்புசாரா தொழிலாளர்களின் 52.84 சதவீதம் பேர் பெண்களாவர்.
பெண்களின் வேலைவாய்ப்பு தரம் மற்றும் பணிச்சூழலை மேம்படுத்துவதற்கு மத்திய அரசு பல்வேறு நடவடிக்கைகளை மேற்கொண்டு வருகிறது. சமூகப் பாதுகாப்பு 2020 பிரிவின்படி அவர்களுக்கான மகப்பேறு விடுமுறை 12 வாரத்திலிருந்து 26 வாரங்களாக அதிகரிக்கப்பட்டுள்ளது. 50 மற்றும் அதற்குமேற்பட்ட பெண் ஊழியர்கள் பணிபுரியும் நிறுவனங்களில் குழந்தைகளை பாதுகாப்பதற்கான வசதிகளை ஏற்படுத்துவது கட்டாயமாக்கப்பட்டு உள்ளது. இரவு நேர பணிகளில் கூடுதல் பாதுகாப்புடன் பெண்கள் பணிபுரியவும் அனுமதிக்கப்பட்டுள்ளது.
இத்தகவலை மத்திய தொழிலாளர் மற்றும் வேலைவாய்ப்புத் துறை இணையமைச்சர் திரு ராமேஸ்வர் தெலி மாநிலங்களவையில் எழுத்துப்பூர்வமாக தெரிவித்தார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1843397